TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

8.számú

JEGYZŐKÖNYV

2010. augusztus  2.
 NYÍLT ÜLÉS HATÁROZATAI
54/2010./VIII.2./kt.határozat:


- 2010. augusztus 2-i ülés napirend-







jének elfogadása

55/2010./VIII.2./kt.határozat:


- Közoktatási Intézményfenntartó







Társulás Társulási Megállapodásá-








nak jóváhagyása

56/2010./VIII.2./kt.határozat:


- „Dobó István” Általános Iskola







Alapító Okiratát Módosító Okirat és








egységes szerkezetű Alapító Okirat







elfogadása

Zárt ülésen:

57/2010./VIII.2./kt.határozat:


- Helyi Választási Bizottság tagjai-







nak és póttagjainak megválasztása

58/2010./VIII.2./kt.határozat:


- Megválasztott Kisebbségi Szava-







zatszámláló Bizottság tagjai 







cseréjének jóváhagyása

59/2010./VIII.2./kt.határozat:


- Beiskolázási segélyek megállapí-







tása
8 .sz. 

JEGYZŐKÖNYV

Készült: Készült: a Tikos Községi Önkormányzat Képviselő-testületének 2010 év  augusztus   hó 2. napján 8,00 órakor a Községháza épületében (Tikos, Iskola u.16.) megtartott  nyilvános  üléséről.

Jelen vannak:  Kónya László polgármester



Bogdán Géza képviselő



Kiss Zoltán Aladárné képviselő



Nagy Imre alpolgármester



Rajkai Istvánné képviselő



Vida Józsefné képviselő

Tanácskozási joggal jelen van:   Török Csilla körjegyző

Kónya László polgármester köszönti a megjelenteket, megállapítja, hogy a testület  nyilvános  ülése határozatképes, az ülést megnyitja.  Javaslatot tesz a tárgyalandó napirendi pontokra.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

54/2010./VIII.2./kt.határozat:

Tikos Község Önkormányzatának Képviselő-testülete a 2010.augusztus 2-i ülésén az alábbi napirendet tárgyalja:

Napirend:

1.) Közoktatási Intézményfenntartó Társulás Társulási Megállapodásának tárgyalása

Előadó: Kónya László polgármester

2.) „Dobó István” Általános Iskola és Óvoda alapító Okiratát módosító Okiratának, valamint a módosító okirattal egységes szerkezetbe foglalt Alapító Okirat tárgyalása

Előadó: Kónya László polgármester

3.) Egyéb ügyek

Határidő: azonnal

Felelős: Kónya László polgármester

1.) Napirend tárgyalása

Közoktatási Intézményfenntartó Társulás Társulási Megállapodásának tárgyalása

Előadó: Kónya László polgármester

(A megállapodás tervezet jelen jkv. mellékletét képezi.)

Kónya László:

Mint ismeretes a képviselő-testület előtt, és erről már határozott is, hogy a balatonberényi Önkormányzat csatlakozni kíván az 1-4.osztályos általános iskolai oktatás, valamint az óvodai nevelés tekintetében a Közoktatási Intézményfenntartó Társuláshoz. Az 1-4.osztályos általános iskolások a balatonszentgyörgyi székhely intézményben az általános iskolában tanulnának, az óvodai feladatellátás tekintetében viszont a balatonberényi „Csicsergő” Óvoda tagintézményként megmaradna Balatonberényben, a „Dobó István” Általános Iskola és Óvoda tagintézményévé válna. Így a tagintézmények száma 2-re emelkedne.

A Társulást fenntartó önkormányzatok a csatlakozásról már határoztak a törvényben előírt határidőig május 15-ig. A csatlakozás, valamint a 2010. január 1-től hatályos szabályozás  szükségessé tette a Közoktatási Intézményfenntartó Társulás Társulási Megállapodását, valamint a „Dobó István” Általános Iskola és Óvoda Alapító Okiratát. Elkészítésre került a Társulási Megállapodás tervezete, valamint az Alapító Okiratot módosító Okirat, és a módosításokkal egységes szerkezetbe foglalt Alapító Okirat. A Közoktatási Intézményfenntartó Társulás Társulási Tanács már tárgyalta, és elfogadta a fenti dokumentumokat. 
Kéri a testület tagjait, hogy az írásos előterjesztésben foglaltakat tárgyalják meg.

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

55/2010./VIII.2./kt.határozat:

a.) Tikos  Község Önkormányzat  Képviselő-testülete   társulási megállapodást köt Balatonszentgyörgy-Balatonberény-Hollád  és Vörs községek Önkormányzataival a balatonszentgyörgyi székhelyű „Dobó István” Általános Iskola és Óvoda többcélú intézményben történő   közoktatási feladatainak (általános iskolai oktatási  1-8.osztály, óvodai nevelés) ellátásra. 

b.) A képviselő-testület e határozattal 2010. szeptember 1. napján hatályba lépő,  a Balatonszentgyörgy-Balatonberény-Hollád-Tikos és Vörs Községek Közoktatási Intézményfentnartó Társulása által tárgyalt, és elfogadott társulási megállapodást és mellékleteit az előterjesztés szerinti tartalommal, változtatás nélkül elfogadja és felhatalmazza a polgármestert a megállapodás aláírására. 

c.) A képviselő-testület tudomásul veszi, hogy a jóváhagyott társulási  megállapodás hatályba lépésével  egyidejűleg az általános iskolai és óvodai  feladatellátásra  Balatonszentgyörgy-Balatonberény-Hollád-Tikos és Vörs Községek önkormányzatai által kötött, jelenleg hatályban lévő  Társulási Megállapodás hatályát veszti.

Határidő: azonnal

Felelős: Kónya László polgármester

2.) Napirend tárgyalása

„Dobó István” Általános Iskola és Óvoda alapító Okiratát módosító Okiratának, valamint a módosító okirattal egységes szerkezetbe foglalt Alapító Okirat tárgyalása

Előadó: Kónya László polgármester

(Az írásos előterjesztések jelen jkv. mellékletét képezi.)
A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

56/2010./VIII.2./kt.határozat:

Tikos  Község Önkormányzatának Képviselő-testülete   a „Dobó István” Általános Iskola és Óvoda Alapító Okiratát Módosító Okiratát, valamint az egységes szerkezetű Alapító okiratát az előterjesztés szerinti tartalommal, változtatás nélkül elfogadja. 

Határidő: azonnal

Felelős: Kónya László polgármester

A képviselő-testület egyhangúlag a továbbiakban tárgyalandó ügyre – jellege miatt – zárt ülést rendel el.

k.m.f.t.

Kónya László








            Török Csilla

polgármester









körjegyző

